## Δομή Προγράμματος Καλλιέργειας Δεξιοτήτων:

|  |  |
| --- | --- |
| **Εργαστήριο** | **Περιγραφή δραστηριοτήτων** |

|  |  |
| --- | --- |
| **1ο εργαστήριο****Τίτλος εργαστηρίου:** **«Οι αιτίες της πανδημίας COVID-19»**  | Με το **πρώτο εργαστήριο** στοχεύουμε στην κατανόηση των αιτίων της πανδημίας COVID-19, που εδράζονται στις διαταραχές του φυσικού περιβάλλοντος από τις ανθρώπινες δραστηριότητες.**1ο βήμα:** Ο/Η εκπαιδευτικός παρέχει στους μαθητές/τριες το κείμενο με τίτλο «Πώς η καταστροφή του περιβάλλοντος “θρέφει” τις πανδημίες και πληγώνει τις οικονομίες».**2ο βήμα:** Οι μαθητές/τριες διαβάζουν ατομικά το κείμενο και συζητούν εταιρικά (ανά δύο) ποια στοιχεία τους έκαναν εντύπωση.**3ο βήμα:** Οι μαθητές/τριες συζητούν ομαδικά και συμπληρώνουν στο φύλλο εργασίας τις αιτίες εμφάνισης της πανδημίας και τις συγκεκριμένες συνέπειες που έχει κάθε αιτία.**4ο βήμα:** Εκπρόσωποι των ομάδων ανακοινώνουν σε εύλογο χρόνο το περιεχόμενο του πίνακα που συμπλήρωσαν. Ο/H εκπαιδευτικός προκαλεί συζήτηση με στόχο να διαπιστωθούν ομοιότητες και διαφορές στην οπτική των ομάδων. **5ο βήμα:** Οι μαθητές/τριες καλούνται να συζητήσουν ομαδικά και να απαντήσουν αν υπάρχουν συνέπειες που μετατρέπονται σε αιτίες και ανατροφοδοτούν την πανδημία.**6ο βήμα:** Γίνονται ανακοινώσεις και κριτική συζήτηση με στόχο να διαπιστωθεί η αλληλεξάρτηση των στοιχείων του φυσικού περιβάλλοντος.**Διάρκεια 1 διδακτική ώρα**ΦΕ 1: Οι αιτίες (σελ.12) Θεματική ενότητα Α: COVID-19 & Φυσικό Περιβάλλον |
| **2ο εργαστήριο****Τίτλος εργαστηρίου:** **«Οι συνέπειες της πανδημίας COVID-19 στο φυσικό περιβάλλον»** | Με το **δεύτερο εργαστήριο**, στοχεύουμε στην κατανόηση των συνεπειών που είχε η πανδημία COVID-19 στα φυσικά οικοσυστήματα (θετικών και αρνητικών). **1ο βήμα:** Ο/Η εκπαιδευτικός χωρίζει τους/τις μαθητές/τριες σε τέσσερις (4) ομάδες και παρέχει τα αντίστοιχα **φύλλα εργασίας 2α-2δ**. Σε αυτά περιέχονται γραφήματα σχετικά με την πανδημία και τις συνέπειές της α) ως προς την ατμοσφαιρική ρύπανση β) ως προς την παραγωγή απορριμμάτων γ) ως προς τη χρήση ενέργειας δ) ως προς την άγρια ζωή. **2ο βήμα:** Οι μαθητές/τριες εργάζονται σε ομάδες, μελετούν τις πληροφορίες, συμπληρώνουν τα φύλλα εργασίας και απαντούν στις ερωτήσεις σχετικά με τις συνέπειες της πανδημίας της COVID-19. **3ο βήμα:** Εκπρόσωποι των ομάδων ανακοινώνουν σε εύλογο χρόνο τις απαντήσεις τους και τις αιτιολογούν. Γίνονται ανακοινώσεις και κριτική συζήτηση με στόχο να καταγραφούν οι συνέπειες της πανδημίας με συγκεκριμένα και μετρήσιμα τεκμήρια. Ο/Η εκπαιδευτικός προκαλεί συζήτηση, ώστε να γίνουν συγκρίσεις και να διαπιστωθούν ομοιότητες και διαφορές στην οπτική των ομάδων.**4ο βήμα:** Ο/Η εκπαιδευτικός προκαλεί κριτική συζήτηση αναστοχασμού, με στόχο να διαπιστωθούν διαφορές με την προ πανδημίας κατάσταση, που σχετίζονται με το μοντέλο παραγωγής, την παγκόσμια οικονομία και την επιβάρυνση των φυσικών οικοσυστημάτων του πλανήτη.**Διάρκεια 1 διδακτική ώρα**ΦΕ 2α: Συνέπειες ως προς την ατμοσφαιρική ρύπανση (σελ. 18)ΦΕ 2β: Συνέπειες ως προς την παραγωγή απορριμμάτων (σελ. 24)ΦΕ 2γ: Συνέπειες ως προς την ενέργεια (σελ. 29)ΦΕ 2δ: Συνέπειες ως προς την άγρια ζωή (σελ. 34)Θεματική ενότητα Α: COVID-19 & Φυσικό Περιβάλλον |
| **3ο εργαστήριο****Τίτλος εργαστηρίου:****«Ξεχωρίζω τις αιτίες, τις συνέπειες και τα μέτρα αντιμετώπισης»** | Με το **τρίτο εργαστήριο** οι μαθητές/τριες εξασκούνται στη διάκριση ενεργειών που αποτελούν τα αίτια, τις συνέπειες και τα μέτρα αντιμετώπισης της πανδημίας COVID-19. **1ο βήμα:** Ο/Η εκπαιδευτικός παρέχει στους μαθητές/τριες δυο (2) κείμενα (η επιλογή ανήκει στον/στην εκπαιδευτικό, αν θα επιλέξει το ένα και ποιο, αν θα επιλέξει και τα δυο, αν θα δώσει σε όλους/ες το ίδιο ή με ποια κριτήρια θα τα μοιράσει).**2ο βήμα:** Οι μαθητές/τριες μελετούν ατομικά ή ανά δύο (2) τα κείμενα που τους δόθηκαν. **3ο βήμα:** Ακολούθως, οι μαθητές/τριες καλούνται να συνεργαστούν σε μικρές ομάδες (το πλήθος και τον αριθμό μελών ορίζει ο/η εκπαιδευτικός). Διαβάζουν τριάντα (30) φράσεις που δίνονται και αποφασίζουν ποιες από αυτές αφορούν αίτια, ποιες περιγράφουν συνέπειες και ποιες αναφέρονται σε μέτρα αντιμετώπισης της πανδημίας. Συμπληρώνουν τον πίνακα στο **φύλλο εργασίας**. **4ο βήμα:** Εκπρόσωποι των ομάδων ανακοινώνουν σε εύλογο χρόνο το περιεχόμενο του πίνακα και ο/η εκπαιδευτικός προκαλεί συζήτηση αναστοχασμού, προκειμένου να οδηγηθούν οι ομάδες στον βέλτιστο καταμερισμό των φράσεων. Δεν αποκλείονται επιλογές φράσεων ως λανθασμένες, εφόσον κατά την κρίση των ομάδων εδράζονται σε βάσιμες αιτιολογήσεις.**Διάρκεια 1 διδακτική ώρα**ΦΕ 3: Αιτίες, συνέπειες, μέτρα (σελ. 188)Θεματική ενότητα Ε: COVID-19 & 17 SDGs |
| **4ο εργαστήριο** **Τίτλος εργαστηρίου:****«Γνωρίζω τους 17 SDGs»**  | Με το **τέταρτο εργαστήριο** στοχεύουμε στη γνωριμία των μαθητών/τριών με τους 17 στόχους της αειφόρου ανάπτυξης (SDGs) που θέσπισε ο ΟΗΕ το 2015.**1ο βήμα:** Ο/Η εκπαιδευτικός δίνει σε κάθε ομάδα μαθητών/τριών τις 17 κάρτες των SDGs (δίνονται στο ΠΑΡΑΡΤΗΜΑ 1 και είναι αναρτημένες <https://docs.google.com/document/d/1nswVxW10Vxr9ABeq9QKNlMaCrPkeitVTsySlAfxlhvw/edit?pli=1>). Οι μαθητές/τριες απλώνουν τις κάρτες στο τραπέζι και συμπληρώνουν τους τίτλους στον πίνακα του **φύλλου εργασίας**.  **2ο βήμα:** Ο/Η εκπαιδευτικός δίνει σε κάθε ομάδα μαθητών/τριών ένα δεύτερο πακέτο 17 καρτών δίνονται στο ΠΑΡΑΡΤΗΜΑ 2 και είναι αναρτημένες στον σύνδεσμο <https://drive.google.com/drive/u/0/folders/1oeN2fAkmaFwA3DKysuQKlXBGjdyIr5gR>). Αυτές περιέχουν εικόνες με διαλόγους ή μικρά κείμενα που υποδηλώνουν τους 17 στόχους (SDGs). Οι μαθητές/τριες καλούνται να αντιστοιχήσουν τις κάρτες των δυο πακέτων και να συμπληρώσουν τον πίνακα στο **φύλλο εργασίας 4**. **3ο βήμα:** Εκπρόσωποι των ομάδων παρουσιάζουν μετά από εύλογο χρόνο τις αντιστοιχήσεις που έχουν κάνει και εκθέτουν τα επιχειρήματα ή τα κριτήρια των επιλογών τους. **4ο βήμα:** Ο/Η εκπαιδευτικός φροντίζει να γίνουν κρίσεις, να βρεθούν ομοιότητες & διαφορές, να εντοπιστούν σημεία ιδιαίτερου ενδιαφέροντος και γενικότερα να γίνει μια συζήτηση αναστοχασμού. **Διάρκεια 1 διδακτική ώρα** ΦΕ 4:Γνωριμία με τους 17 SDGs (σελ. 166)Θεματική ενότητα Ε: COVID-19 & 17 SDGs |
| **5ο εργαστήριο** **Τίτλος εργαστηρίου:** **«Οι 17 SDGs σε κόμικς»** | Με το **πέμπτο εργαστήριο** εντοπίζουμε τις συσχετίσεις μεταξύ των 17 στόχων της αειφόρου ανάπτυξης αναδεικνύοντας τη συστημική προσέγγιση μέσα από τον προσδιορισμό αλληλεξαρτήσεων.**1ο βήμα:** Ο/Η εκπαιδευτικός δίνει σε κάθε ομάδα μαθητών/τριών ένα κόμικ που αναφέρεται σε έναν συγκεκριμένο SDG (το σύνολο των κόμικς για τους 17 SDGs δίνονται στο ΠΑΡΑΡΤΗΜΑ 3 και είναι αναρτημένες στον σύνδεσμο <https://inactionforabetterworld.com/wp-content/uploads/2019/06/goals_comic1-3.pdf>και <https://docs.google.com/document/d/1NoVnXC8Oyg-jEZK5ygtYWmZXJxNAhQRlssU8VZJKx74/edit>) **2ο βήμα:** Οι μαθητές/τριες αναγνωρίζουν σε ποιον στόχο αναφέρεται το κόμικ που πήραν και το γράφουν στο φύλλο εργασίας. **3ο βήμα**: Εκπρόσωποι των ομάδων ανακοινώνουν ποιους στόχους πήραν και ο/η εκπαιδευτικός ρωτά αν υπήρξαν δυσκολίες. **4ο βήμα:** Οι μαθητές/τριες καλούνται να εργαστούν ομαδικά, να διαβάσουν προσεκτικά όλους τους διαλόγους στο κόμικ που πήραν, να παρατηρήσουν τις εικόνες, να σκεφτούν κριτικά, να ανταλλάξουν απόψεις και τελικά να γράψουν με ποιους άλλους από τους 17 SDGs σχετίζεται ο στόχος του δικού τους κόμικ. **5ο βήμα:** Μετά από χρόνο που ορίζεται, εκπρόσωποι των ομάδων ανακοινώνουν τις συσχετίσεις που εντοπίστηκαν και γίνεται συζήτηση για τον τρόπο που σκέφτηκε κάθε ομάδα. **6ο βήμα:** Ακολούθως, οι μαθητές/τριες καλούνται να δημιουργήσουν έναν εννοιολογικό χάρτη (επιλέγουν ανάμεσα σε αραχνόγραμμα, ιεραρχικό χάρτη, διάγραμμα ροής ή συστημικό χάρτη), που να αποτυπώνει πώς συσχετίζονται μεταξύ τους όλοι οι SDGs που υποδηλώνονται στο κόμικ που μελέτησαν.**7ο βήμα:** Εκπρόσωποι των ομάδων παρουσιάζουν τους εννοιολογικούς χάρτες. Ο/Η εκπαιδευτικός φροντίζει να γίνουν κρίσεις, να βρεθούν ομοιότητες, να εντοπιστούν σημαντικά σημεία και γενικότερα να γίνει μια συζήτηση αναστοχασμού, η οποία να υπογραμμίζει την αλληλεξάρτηση των 17 SDGs.**Διάρκεια 1 διδακτική ώρα** ΦΕ 5:Κόμικς (σελ. 169)Θεματική ενότητα Ε: COVID-19 & 17 SDGs |